નવી દિલ્હી, 3 મે: ભાજપના વડાપ્રધાન પદના ઉમેદવાર નરેન્દ્ર મોદી 5 મેના રોજ અમેઠી લોકસભા બેઠકથી કોંગ્રેસ ઉપાધ્યક્ષ રાહુલ ગાંધીને પડકારી રહેલી સ્મૃતિ ઇરાણી માટે પ્રચાર કરવા માટે આવશે. અત્યાર સુધી એવી અટકળો પેદા થઇ હતી કે નરેન્દ્ર મોદી રાહુલ ગાંધીના ચૂંટણી વિસ્તાર અમેઠીમાં પ્રચાર કરવા નહીં જાય. જોકે આ સમચારની સાથે એ સવાલો અને અટકળોનો અંત આવી ગયો છે. અમેઠી બેઠક માટે 7 મેના રોજ મતદાન થવાનું છે અને મોદીની 5 મેની રેલીને ભવ્ય બનાવવાના તમામ પ્રયાસો કરવામાં આવી રહ્યા છે.